Document ID: /fineweb-2-swissfilter-quality_10-filterrobots/filtered/01798.jsonl.gz/1127

Mir troue am Wätter und der allgemeine Lag nid!
u bhalte darum üsi Terrasse erschtmau bis mindeschtens am 30. April gschlosse.
Nach ere schlaflose Nacht und ix Diskussione hei mir üs derzue düregrunge.
Der Langzitwätterbricht für die nöchschte vierzäh Tag isch sehr dürzoge u chüehl und ou d'Gsamtlag isch sehr diffisil.
U wenn Dir zu üs als Gascht chömit, wei mir Öich mit Ässe u Trinke verwöhne u nid mit Wulledechine.
Der Stand näbem Löie bhalte mir aber uf jede Fau u würde üs fröie, we mir Öich dert bi schönem Wätter dörfte begrüesse.
Ou mir wünsche üs e chli meh normals Läbe zrügg, aber unger de gegäbne Bedingige isch es üs nid müglich, Öich uf üser Terrasse
so chönne z'betröie, wie mir das gärn wetti u Dir es Öich verdienet heit.
Mir hoffe, Dir verschtöngit üse Entscheid u mögit no chli g'warte, bis mir wieder mit guetem Gwüsse dörfe säge:
Willkomme im Löie z'Berke
Roland Steiner, Markus Meier us ganze Löie-Team